Shqyrtohet përdorimi i biokarbureve në industrine amerikane të avionëve
Shqetësimet për klimën, mjedisin dhe çmimet kanë intensifikuar thirrjet për t'i dhënë fund varësisë nga nafta
Shqetësimet për ndryshimet e klimës, çmimet e paqëndrueshme të naftës dhe derdhja masive në Gjirin e Meksikës po i intensifikojnë thirrjet për t’i dhënë fund varësisë së Amerikës tek nafta. Në kërkim të alternativave, Marina amerikane dhe industria e aviacionit për pasagjerët po shqyrtojnë mundësinë e zëvendësimit të naftës me vaj vegjetal si burim për karburantin e avionëve. Një avion luftarak F-18 nis fluturimin nga pista e provave e marinës amerikane në lumin Patuxent në Merilend. Ky avion supersonik është i furnizuar me një karburant, 50 për qind me bazë nafte dhe 50 për qind nga një farë që quhet Kamelina. Rick Kamin drejton programin e Marinës për provat me karburant alternativ. Ai nuk ka asgjë kundër naftës. Zoti Kamin thotë se një F-18 nuk do t’ia dijë nëse përdor naftë të importuar, apo kamelinë që prodhohet në vend. Kjo nuk të befason kur sheh strukturën kimike të vajit të kamelinës, thotë shefi për karburantet e ripërtëritshme Jim Rekoske në kompaninë e prodhimit të pajisjeve Honeywell UOP. Dhe karburanti i avionit luftarak nuk ndryshon shumë nga ai i avionit të pasagjerëve. Japan Airlines ishte një nga firmat ajrore që bëri prova të suksesshme fluturimi me karburante alternative vitin e kaluar. Rritjet e çmimeve të naftës kohët e fundit janë një faktor i rëndësishëm që motivon interesin tek karburantet alternative. Por edhe shqetësimet për mjedisin janë një faktor. Djegia e karburantit çliron dioksid karboni, i cili thithet nga bimët. Interesi në rritje për karburantet alternative krijon shanse për biznes. Në dekadën e ardhshme, synimi i zotit Rekoske është që deri një e treta e të gjitha karburanteve për transportin të jetë karburant alternativ, përfshirë vajin e kamelinës. Por Xhim Bartis i Korporatës Rand nuk është i bindur se rritja e kamelinës për të zëvendësuar naftën është ide e mirë. Zhvendosja e gjithë këtyre të mbjellave do të ndikonte në prodhimin e bimëve për ushqim. Dhe nëse kamelina shkakton zhvendosjen e grurit për shembull... Shpyllëzimi çliron sasi të mëdha gazesh që shkaktojnë efektin serrë dhe mund të eliminojë të mirat e zëvendësimit të naftës. Tani për tani këto pyetje nuk kanë ndonjë vlerë sepse shumë pak fermerë rrisin kamelinë. Po ashtu mungon edhe një element tjetër, thotë Rick Kamen i Marinës. Zoti Kamen thotë se investimi tregëtar do të ulte çmimin. Marina pagoi rreth 15 dollarë për litër që të bënte provë me karburantin e kamelinës, krahasuar me rreth një dollar për litër për karburantin me naftë. Kamelina është vetëm një nga kandidatët për karburantet alternative të së ardhmes. Të tjerat radhiten që nga dhjami i kafshëve e deri tek algat. Xhim Rekoske i Honeywell UOP thotë se ato do të na nevojiten. Një kalim që mund të ndihmojë në ndryshimin e karburantit të aeroplanëve të marinës si dhe të ekonomisë amerikanë në përgjithësi.